**Zámer národného projektu[[1]](#footnote-1)**

**Názov národného projektu (ďalej aj „NP“): Vybudovanie modulárneho a integrovaného volebného informačného systému**

**Budúci žiadateľ**[[2]](#footnote-2)**: Štatistický úrad Slovenskej republiky**

**Poskytovateľ: Ministerstvo investícií, regionálneho rozvoja a informatizácie SR**

**Partner, ktorý sa bude zúčastňovať na implementácii aktivít NP (ak je to relevantné)**

|  |  |
| --- | --- |
| Obchodné meno/názov |  |
| Právna forma |  |
| Sídlo |  |
| IČO |  |
| Zdôvodnenie potreby partnera NP |  |
| Kritériá pre výber partnera[[3]](#footnote-3) |  |
| Má partner jedinečné postavenie na implementáciu týchto aktivít?  Ak áno, na akom základe? |  |

*V prípade viacerých partnerov, doplňte údaje za každého partnera.*

Sumárne informácie o národnom projekte

|  |  |
| --- | --- |
| Celkové oprávnené výdavky NP (v EUR) | 1 448 112 € |
| Miesto realizácie projektu (na úrovni kraja, resp. celá SR) | Prešovský kraj  Trenčiansky kraj  Banskobystrický kraj  Košický kraj  Nitriansky kraj  Bratislavský kraj  Trnavský kraj  Žilinský kraj |
| Identifikácia hlavných cieľových skupín (ak je to relevantné) | Zamestnanci verejnej správy  Inštitúcie a subjekty štátnej správy zapojené do NŠS  Právnické osoby  Fyzické osoby |
| Projekt so špecifickým určením pre marginalizované rómske komunity[[4]](#footnote-4) | nie |

Začlenenie národného projektu v štruktúre Programu Slovensko 2021 *–* 2027[[5]](#footnote-5)

|  |  |
| --- | --- |
| Cieľ politiky súdržnosti[[6]](#footnote-6) | 1 Konkurencieschopnejšia a inteligentnejšia Európa vďaka presadzovaniu inovatívnej a inteligentnej transformácie hospodárstva a regionálnej prepojenosti IKT |
| Vyberte položku. |
| Vyberte položku. |
| Priorita | 1P1 Veda, výskum a inovácie |
| Vyberte položku. |
| Vyberte položku. |
| Špecifický cieľ | RSO1.2 Využívanie prínosov digitalizácie pre občanov, podniky, výskumné organizácie a orgány verejnej správy |
| Vyberte položku. |
| Vyberte položku. |
| Opatrenie (ak je to relevantné) | 1.2.1 Podpora v oblasti informatizácie a digitálnej transformácie |
| Vyberte položku. |
| Vyberte položku. |
| Súvisiace typy akcií[[7]](#footnote-7) | Budovanie aplikačnej a technologickej architektúry na princípoch cloud native a cloud ready postavenej na bezpečnej sieti Govnet a podpora  rozširovania služieb vládneho cloudu, vrátane prevádzkových nákladov; |

**Zákonné požiadavky (§ 23 ods. 3 zákona č. 121/2022 Z. z.)**

1. **Dôvod určenia prijímateľa národného projektu[[8]](#footnote-8)**

*Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkazom na Program Slovensko 2021 – 2027, v ktorom je priamo uvedený prijímateľ; odkazom na platné predpisy, podľa ktorých má prijímateľ osobitné, jedinečné/unikátne kompetencie na implementáciu aktivít NP priamo zo zákona; odkazom na národnú stratégiu, ktorá odôvodňuje jedinečnosť prijímateľa NP a pod.).*

Štatistický úrad SR je ústredným orgánom štátnej správy Slovenskej republiky pre oblasť štátnej štatistiky. Jeho postavenie upravuje zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Úrad plní úlohy podľa zákona č. 540/2001 Z. z. o štátnej štatistike v znení neskorších predpisov a úlohy stanovené ďalšími všeobecne záväznými právnymi predpismi. ŠÚ SR pôsobí ako samostatná inštitúcia od 1. januára 1993, dňa vzniku samostatnej Slovenskej republiky.

Zákon NR SR č. 540/2001 o štátnej štatistike upravuje podmienky získavania štatistických informácií potrebných na posudzovanie sociálno-ekonomického vývoja, postavenie a pôsobnosť orgánov vykonávajúcich štátnu štatistiku, úlohy orgánov verejnej moci v oblasti štátnej štatistiky, práva a povinnosti spravodajských jednotiek, ochranu dôverných štatistických údajov pred zneužitím, poskytovanie a zverejňovanie štatistických údajov, zabezpečovanie porovnateľnosti štatistických informácií a plnenie záväzkov vyplývajúcich z medzinárodných zmlúv v oblasti štátnej štatistiky, ktorými je SR viazaná.

Okrem úloh štátnej štatistiky plní ŠÚ SR špecifické úlohy v oblasti prípravy volieb a referend a spracovaní ich výsledkov.

Práve posledná kompetencia ŠU je základom pre definovanie projektového zámeru a hlavne základných dôvodov na vybudovanie nového IS na zabezpečenie podpory volieb.

Medzi hlavné dôvody vytvorenia systému je vybudovanie Modulárneho nezávislého integrovaného volebného informačného systému, ktorý umožní pracovníkom štatistického úradu pristupovať modulárne k zabezpečovaniu volieb bez potreby zásahu externého poskytovateľa prevádzky systému.

1. **Odôvodnenie využitia národného projektu**

*Vysvetlite, prečo je nevyhnutné realizovať NP, prípadne ako budú využité výstupy projektu.*

V súčasnosti sa za technické zabezpečenie každých volieb poskytovala odplata vo výške 110 tis. €, čo napríklad v kontexte posledných rokov znamenalo, že štatistický úrad „minul“ od roku 2017 (voľby do OSK) do roku 2020 (voľby do NRSR) 550 tis. € len na zabezpečenie technickej podpory volieb. Nehovoriac o tom, že za posledné roky bolo na zabezpečenie rozvoja minutých ďalších 1 368 463 € bez DPH od roku 2013 do roku 2021 a 517 600 € bez DPH na úpravu infraštruktúrneho zabezpečenia, ktoré je spoločné pre systémy IVIS a IŠIS, čo je tiež nežiadúci stav.

Zároveň je treba povedať, že má stále viaceré nedostatky, ktoré boli zistené v rámci GAP analýzy, ktorá bola realizovaná v roku 2019. Niektoré z nich sa dajú odstrániť aj v existujúcom systéme, ale žiaľ identifikovaný nedostatok, že pri príprave volieb je nevyhnutný dodávateľ na konfigurovanie nastavení je jedným z hlavných vendor lockov, ktorý nie je možné odstrániť upgradom systému.

Vytvorením Modulárneho Integrovaného volebného informačného systému bude možné realizovať všetky procesy pre všetky typy volieb konfiguráciou systému bez zásahu externého dodávateľa. Tento bude len technický support na zabezpečenie fungovania systému ako takého a jeho aplikačných komponentov.

1. **Odôvodnenie vylúčenia výberu projektu prostredníctvom výzvy** (prostredníctvom „súťažného postupu“)

*Zdôvodnite, prečo je vhodnejšie realizovať NP ako vyhlásiť výzvu (napr. porovnanie s realizáciou prostredníctvom projektu realizovaného na základe výzvy vzhľadom na efektívnejší spôsob napĺňania cieľov Programu Slovensko 2021 – 2027, efektívnejšie a hospodárnejšie využitie finančných prostriedkov, efektívnosť služby poskytovanej cieľovej skupine, zabezpečenie štandardov kvality a pod.).*

Projekt má unikátny charakter, keďže sa jedná o jedinečné prostredie ŠU SR.

Ak by bol projekt zaradený do niektorej z dopytových výziev, existuje riziko, že povaha výzvy nemusí úplne napĺňať potreby projektu a teda projekt by v súťaži projektov mohol byť neúspešný, čo je rizikom pre napĺňanie cieľov projektu.

1. **Odôvodnenie rozhodnutia nezapojiť partnerov do implementácie aktivít**

*Ak nezapojíte do implementácie aktivít NP niektorého z partnerov podľa článku 8 nariadenia o spoločných ustanoveniach[[9]](#footnote-9), zdôvodnite ich nezapojenie. V prípade, ak žiadateľ spolupracoval s partnermi už pri príprave zámeru NP aj s partnermi, uvedie informáciu o ich zapojení v tejto časti.*

*Konkrétne ide o:*

* *regionálne, miestne, mestské a ostatné orgány verejnej správy;*
* *hospodárskych a sociálnych partnerov;*
* *občiansku spoločnosť;*
* *výskumné organizácie a univerzity.*

Jedná sa o interný a špecifický systém štatistického úradu, ktorý má jasne definovanú štruktúru ako aj potreby z pohľadu využívania jednotlivých prvkov systému internými ako aj externými užívateľmi.. Preto pri definovaní projektu, ako ani pri jeho realizácií nie je potrebné zapájať partnerov projektu. Projekt bude realizovaný prostredníctvom vysúťaženého zmluvného partnera, ktorý bude vybraný v procese verejného obstarávania.

**Popis národného projektu**

1. **Východiskový stav**
   1. Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:
      1. Národná koncepcia informatizácie verejnej správy (ďalej ako „NKIVS“);
      2. Strategické priority NKIVS;
      3. Vízia, poslanie, spoločne uznávané hodnoty a strategická mapa ŠÚ SR
      4. Kódex postupov pre európsku štatistiku.
      5. Zákon č. 540/2001 Z.z. o štátnej štatistike
      6. Ústava Slovenskej republiky (Zákon č. 460/1992 Zb.)
      7. Zákon č. 180/2014 Z.z. z 29. mája 2014 o podmienkach výkonu volebného práva a o zmene a doplnení niektorých zákonov
      8. Zákon č. 85/2005 Z.z. zo 4. februára 2005 o politických stranách a politických hnutiach
   2. Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):
      1. Projekty: Bez väzby na projekty
      2. Materiály:
         1. Vypracovaná GAP analýza súčasného stavu systému IVIS – viď. Príloha ZNP
   3. Popíšte problémové a prioritné oblasti, ktoré rieši zámer NP. (Zoznam známych problémov, ktoré vyplývajú zo súčasného stavu a je potrebné ich riešiť):
      1. IVIS je súčasťou IŠISu, kedy majú zdieľané komponenty v prípade METISu, ktorý slúži na správu číselníkov
      2. IVIS je potrebné osamostatniť a migrovať do vládneho cloudu
      3. Súčasný IVIS nie je modulárny systém a preto je potrebné každé voľby prispôsobovať v zásade akoby novým programovaním
      4. Súčasný systém poskytuje „len“ funkcionalitu kolektovania výsledkov, pričom chýbajú procesy ako napr.:
         1. naťahovanie údajov importom do systému (oprávnené osoby a pod.)
         2. kontrola kompetencií jednotlivých členov volebných komisií alebo kandidátov a pod.
      5. Procesy diseminácie sú súčasťou riešenia, ale ich publikovanie je výrazne závislé na osobných skúsenostiach pracovníkov
      6. Ďalšie zistenia identifikované v rámci GAP analýzy potrieb – viď. príloha
   4. Uveďte, na ktoré z ukončených a prebiehajúcich národných projektov[[10]](#footnote-10) zámer NP priamo nadväzuje, v čom je navrhovaný NP od nich odlišný a ako sú v ňom zohľadnené výsledky/dopady predchádzajúcich NP (ak je to relevantné): **nerelevantné**
   5. Popíšte administratívnu, finančnú a prevádzkovú kapacitu žiadateľa a partnera (v prípade, ak je v projekte zapojený aj partner):

**Administratívna kapacita interná** – V rámci projektu je predpoklad vytvorenia interných kapacít potrebných pre zabezpečenie procesov projektu a to nasledovnými projektovými rolami:

* Projektový manažér,
* IT Architekt
* Kľúčový používateľ
* Manažér publicity
* Špecialista na VO
* Vlastník procesov
* Dátový špecialista
* Špecialista na bezpečnosť

**Administratívna kapacita externá** – plánujú sa zabezpečiť vybrané podporné aktivity (Publicita a informovanosť, Riadenie projektu, Riadenie kvality) projektu.

**Finančná kapacita** – Obstarávacie náklady a prevádzkové náklady počas trvania projektu budú financované z fondov EÚ, po skončení projektu bude prevádzka riešenia financovaná zo štátneho rozpočtu. Jedná sa o nasledovné alokácie:

* investičné výdavky sú 1 448 112 € (OP SK),
* prevádzkové výdavky sa predpokladajú vo výške 509 019 € na nasledujúcich 5 rokov (vlastné zdroje)

**Prevádzková kapacita** – Prevádzka systému bude z pohľadu infraštruktúry zabezpečená vlastnými kapacitami ŠUSR ako aj dodávateľsky v zmysle zmluvy o zabezpečení prevádzky. Systém riadenia prevádzky bude definovaný, zavedený a monitorovaný s princípmi ITIL. Zodpovednosť a kompetencie budú stanovené v rámci interných predpisov a zmluvných vzťahov. Pre výkon prevádzky sú vyčlenené zdroje (finančné aj personálne) a potrebné externé služby budú zabezpečené spoločne s obstaraním riešenia minimálne na dobu trvalej udržateľnosti.

1. **Hlavné ciele NP (stručne):**

*V tejto časti popíšte očakávané ciele a očakávané výstupy/výsledky projektu s konkrétnym prínosom vo vzťahu k plneniu strategických dokumentov, k socio-ekonomickému rozvoju oblasti pokrytej Programom Slovensko 2021 – 2027, k dosiahnutiu cieľov a výsledkov príslušnej priority/špecifického cieľa/opatrenia (ak je to relevantné).*

Hlavným cieľom projektu rozvoja je vybudovanie Modulárneho integrovaného volebného informačného systému, prostredníctvom ktorého bude možné, bez výrazného zabezpečenia dodávateľa systému, zabezpečiť komplexný proces volieb od prípravy, cez realizáciu až po disemináciu a interpretáciu výsledkov.

Budúce riešenie by malo byť postavené na FrameWork prístupe, kde budú definované jednotlivé komponenty a bude „upraviteľný“ aj bez potreby zásahu dodávateľa, čím sa eliminuje závislosť úradu a zjednodušia sa procesy

FrameWork bude nastavený podľa typov volieb:

* Voľby do Európskeho parlamentu na Slovensku
* Voľby prezidenta Slovenskej republiky ‎
* Ľudové hlasovanie o odvolaní prezidenta
* Voľby do Národnej rady Slovenskej republiky‎
* Voľby do orgánov samosprávnych krajov na Slovensku
* Voľby do orgánov samosprávy obcí na Slovensku‎
* Referendum

Rovnako dôležité sú aj podciele projektu ako:

* Výrazné znižovanie administratívnych nákladov na zabezpečovanie prípravy, priebehu a vyhodnocovania volieb
* Vybudovanie modulárneho systému nezávislého na dodávateľovi
* Automatizácia a zlepšenie diseminácie údajov
* Využiteľnosť jednotlivých funkcionalít systému pre všetky voľby

1. **Ciele národného projektu a ich meranie**

*V tabuľke nižšie uveďte merateľné ukazovatele projektu. Merateľné ukazovatele projektu musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne[[11]](#footnote-11).*

|  |  |  |  |  |
| --- | --- | --- | --- | --- |
| Cieľ národného projektu | Typ merateľného ukazovateľa projektu | Kód a názov merateľného ukazovateľa projektu | Merná jednotka merateľného ukazovateľa projektu | Indikatívna cieľová hodnota[[12]](#footnote-12) |
| Vybudovať Modulárny a integrovaný volebný informačný systém | Výstup | PO032 Verejné inštitúcie podporované pri vývoji digitálnych služieb,  produktov a procesov | Verejné inštitúcie | 1 |
| Vybudovať Modulárny a integrovaný informačný systém | výsledok | PR017 Používatelia nových a  vylepšených verejných  digitálnych služieb, produktov a  procesov | Používatelia/rok | 2500 |

*V prípade viacerých cieľov projektu / aktivít / merateľných ukazovateľov projektu, doplňte údaje za každý cieľ / aktivitu / merateľný ukazovateľ projektu osobitne.*

*Uveďte zoznam iných údajov projektu (ak je to relevantné).*

|  |  |
| --- | --- |
| Kód a názov iného údaja | Merná jednotka iného údaja |
|  |  |

1. **Prínosy, ktoré sa dajú očakávať pre cieľové skupiny (ak je to relevantné)**

|  |  |  |
| --- | --- | --- |
| Cieľová skupina / užívatelia NP | Počet[[13]](#footnote-13) | Prínos |
| Zamestnanci verejnej správy |  | Riešenie zabezpečí vytvorenie takého nástroja na zabezpečenie procesov volieb prostredníctvom ktorého bude možné procesy realizovať efektívnejšie a s nižšími vstupnými nákladmi |
| Externí užívatelia systému |  | Systém bude počas volieb využívaný napr. okrskovými komisiami, ktoré budú môcť efektívne využívať nástroje napr. kolaboračnej platformy na zdieľanie informácií a pod. |
| Fyzické a právnické osoby |  | Budú mať zjednodušený prístup k priebežným a kompletným výsledkom volieb. |

*V prípade viacerých cieľových skupín / užívateľov NP, doplňte prínos pre každú z nich.*

1. **Aktivity národného projektu**
2. V tabuľke nižšie uveďte rámcový popis aktivít, ktoré budú v rámci identifikovaného národného projektu realizované.

|  |  |  |  |
| --- | --- | --- | --- |
| Názov aktivity | Čo sa má aktivitou dosiahnuť | Spôsob realizácie (žiadateľ a/alebo partner) | Realizácia aktivity od – do[[14]](#footnote-14) |
| Hlavná aktivita – Vybudovanie informačného systému | V rámci aktivity bude vyvinutý a nasadený nový ISVS, ktorého cieľom je pokryť všetky procesy týkajúce sa volieb, od ich prípravy až do ich vyhodnotenia.  Hlavná aktivita sa bude skladať z nasledovných podaktivít:   * Analýza a dizajn - Výstupom bude DFŠ projektu a architektonický návrh * Implementácia a testovanie - Výstupom bude implementovaný IS a zrealizované všetky typy testov * Nasadenie - Výsledkom je nasadený IS a všetky funkcionality funkčné | Žiadateľ | 1 – 12 |
| Projektový manažment | Prostredníctvom aktivity bude zabezpečená projektová podpora a riadenie projektu | Žiadateľ | 1 – 12 |
|  |  |  |  |
|  |  |  |  |

*V prípade viacerých aktivít, doplňte informácie za každú z nich.*

1. Uveďte detailnejší popis aktivít.

*Okrem detailnejšieho popisu aktivít uveďte, ako je v projekte zabezpečené dodržiavanie horizontálnych princípov podľa čl. 9 nariadenia o spoločných ustanoveniach, ako aj podľa Uznesenia vlády SR č. 668 z 26. októbra 2022.*

*AK po schválení zámeru NP komisiou pri Monitorovacom výbore pre Program Slovensko 2021 – 2027 dôjde k podstatnej zmene v rozsahu hlavných aktivít NP uvedených vyššie (t. j. minimálne jedna hlavná aktivita nebude v rámci NP realizovaná, resp. má dôjsť k výraznému zväčšeniu alebo zmenšeniu rozsahu schválených aktivít, príp. doplneniu novej aktivity), RO/SO predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP.*

**Hlavná aktivita**

Projekt bude realizovaný prostredníctvom jednej hlavnej aktivity, ktorá bude pozostávať z nasledujúcich podaktivít:

|  |  |
| --- | --- |
| **Etapy** | **Výstupy podaktivít** |
| Analýza a dizajn | Bude vypracovaný Detailný návrh riešenia systému. Súčasne bude vypracovaný návrh systému s členením na moduly a nimi poskytované funkcie. Zámerom aktivity je ukázať, ako bude systém realizovaný v implementačnej fáze.   * Vypracovanie detailného návrhu riešenia, * vypracovanie technického návrhu riešenia, * Vypracovanie implementačného plánu, * Vypracovanie popisu procesov   V rámci činnosti prebehne analýza požiadaviek zákazníka a na jej základe návrh, dizajn a dekompozícia nových funkčných celkov IS.  Detailný návrh riešenia bude obsahovať analýzu a popis nasledovných oblastí:   * Zoznam funkčných celkov IS a ich funkcionalitu * Popis funkcionality prostredníctvom typových úloh * Prezentačná vrstva, popis používateľského rozhrania – požiadavky na vizuálne komponenty v súlade s IDSK – wireframe model, pričom riešenie bude podporené prieskumom užívateľských požiadaviek * Analýzu technických požiadaviek * Technický návrh riešenia * Funkčnosť systému a rozsah budúceho systému spracovaním Prípadov použitia (Use case) * Popis a model analytických tried, ktoré tvoria kľúčové pojmy domény (diagramy tried) a model chovania sa kľúčových objektov cez stavové diagramy * Popis algoritmov výpočtových modulov, benchmarkov, kalkulačiek formou diagramu aktivít * Analýza a popis API vytvorených webových služieb * Fyzický dátový model navrhovanej databázovej platformy   Je potrebné, aby výstupy analýzy zohľadňovali špecifiká domény vyplývajúce z:   * relevantnej legislatívy (zákony, vyhlášky, nariadenia, atď.) a koncepcie (KRIS, NKIVS, SIVS, atď.) * internej dokumentácie orgánov štátnej správy (smernice, pracovné poriadky, organizačná štruktúra, metodické pokyny, atď.), * technická dokumentácia k informačným systémom využívaných v doméne v súčasnosti.   Pri tejto fáze projektu sa ráta s intenzívnou súčinnosťou objednávateľa a to hlavne v nasledujúcich oblastiach:   * stretnutia na poskytnutie spresňujúcich informácii o existujúcom stave a jeho nedokonalostí, * konzultačné a validačné stretnutia, * zabezpečenie formálnych ako aj obsahových a výkonných vstupov z tretích strán vo vzťahu k súčasnému stavu.   Súčasťou detailného návrhu riešenia je aj časť pre technický návrh riešenia - bude obsahovať návrh a popis jednotlivých technických komponentov riešenia, spôsobu komunikácie, integrácie a bezpečnostnej stránky riešenia. Bude slúžiť ako podklad pre obstaranie, prípravu, inštaláciu a konfiguráciu technickej infraštruktúry systému ak bude potrebná. Bude obsahovať najmä nasledovné časti:   * Popis použitých technológií * Požiadavky na softvérové licencie pre vývojové a produkčné prostredie * Popis sieťovej infraštruktúry * Rozhrania systému, spôsob integrácie modulov a systémov * Požiadavky na rýchlosť odozvy, dostupnosť systému, priepustnosť systému   Implementačný plán, ktorý musí obsahovať:   * detailný časový rámec implementácie IS, * vypracovanie plánu testov * plán školení, * spôsob zavedenia pilotnej prevádzky,   Počas celej dodávky projektu bude prebiehať riadenie projektu. Pre potreby riadenia projektu bude vypracovaný komunikačný plán, v ktorom je potrebné definovať:   * spôsob komunikácie všetkých subjektov zainteresovaných do projektu, * indikatívny harmonogram s monitorovaním a hodnotením, * manažment rizík   Realizácia aktivity bude ukončená akceptačným protokolom. |
| Implementácia | V rámci tejto činnosti budú vyvinuté jednotlivé funkčné celky IS podľa špecifikácie vypracovanej v aktivite „Analýza a dizajn“.  V rámci implementácie budú realizované najmä nasledovné činnosti:   * vypracovanie a dodávka aplikačného programového vybavenia a jeho komponentov (implementácia funkcionality jednotlivých funkčných celkov IS podľa odsúhlasených analytických dokumentov), * interné testovanie s testovacími dátami vyhotovenými uchádzačom, * inštalácia a konfigurácia aplikačného programového vybavenia do testovacej prevádzky, * implementácia rozhraní s externými informačnými systémami, * implementácia bezpečnostných mechanizmov, * vyhotovenie technickej a prevádzkovej dokumentácie,   Implementácia bude realizovaná podľa princípov štandardizovanej metodiky vývoja IS, ktorá je v súlade s medzinárodnými normami, schválenej Koncepcie rozvoja informačných systémov. Systém, jeho komponenty a aplikácie budú vybudované v zmysle zákona č. 95/2019 Z. z. o ITVS a o zmene a doplnení niektorých zákonov v znení neskorších predpisov, zákona č. 305/2013 Z. z. (zákon o e-Governmente), Vyhláškou č. 546/2021 Z. z. Ministerstva investícií, regionálneho rozvoja a informatizácie Slovenskej republiky z 10. decembra 2021, ktorou sa mení a dopĺňa vyhláška Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy a ďalšími súvisiacimi právnymi predpismi. |
| Testovanie | V rámci tejto činnosti bude otestovaná funkčnosť vyvinutého riešenia IS. Úlohou aktivity je najmä preveriť interakciu a správnosť integrácie komponentov softvéru, preveriť, že všetky požiadavky boli správne implementované, identifikovať chyby a zaistiť ich odstránenie pred nasadením systému. V rámci testovania budú realizované najmä nasledovné činnosti:   * testovanie systému podľa testovacích scenárov * funkčné testovanie FAT * integračné testovanie * záťažové a výkonnostné testovanie * bezpečnostné testovanie * používateľské testy funkčného používateľského rozhrania UX * užívateľské akceptačné testovanie UAT * vyhotovenie protokolov z priebehu testovania   Realizácia aktivity bude ukončená akceptačným protokolom. |
| Nasadenie | v rámci tejto činnosti bude systém nasadený do produkčného prostredia. Aktivita zahŕňa tiež pilotnú prevádzku systému a realizáciu školení používateľov na prácu so systémom.  V rámci nasadenia IS budú realizované najmä nasledovné činnosti:   * Inštalácia finálnej verzie aplikačného softvéru do produkčnej prevádzky * Naplnenie potrebných údajov o používateľoch do evidencie prístupov, nastavenie prístupových práv, vygenerovanie prístupových hesiel * Realizácia školení užívateľov – spolu cca 90 používateľov * Vytvorenie používateľskej dokumentácie * Sprevádzkovanie pracoviska podpory * Riešenie potenciálnych problémov prostredníctvom pracoviska podpory Obstarávateľa a nastavenie komunikácie s týmto pracoviskom   Pred spustením produkčnej prevádzky sa vykoná pilotná prevádzka. Pilotná prevádzka predstavuje plné overenie požadovanej funkčnosti koncovým používateľom bezprostredne pred nasadením produkčného systému. Slúži na overenie plnej funkcionality a procesov s ňou súvisiacimi, umožňuje koncovému používateľovi vyskúšať si „na ostro“ prácu s aplikáciou, upozorniť ešte na možné chyby, v prípade chyby korigovať funkčnosť a tým aj znižovať riziko navýšenia prácnosti po nasadení. Pilotná prevádzka bude končiť vyhodnotením pilotnej prevádzky a v prípade potreby prijatím potrebných opatrení.  Realizácia aktivity bude ukončená finálnym akceptačným protokolom. |
| Produktová dokumentácia bude pozostávať z nasledovných dokumentov   * technická dokumentácia * prevádzková dokumentácia * používateľská dokumentácia * právna analýza súladu spracúvania osobných údajov v dodávanom informačnom systéme voči požiadavkám platnej legislatívy SR a EÚ na ochranu osobných údajov * bezpečnostný projekt * analýza bezpečnosti, ktorý bude súčasťou bezpečnostného projektu podľa prílohy č. 3 vyhlášky č. 179/2020 a 362/2018 ktorou sa ustanovuje spôsob kategorizácie a obsah bezpečnostných opatrení informačných technológií verejnej správy * spracovanie dokumentácie pre Havarijný plán |

**Podporné aktivity**

Zároveň budú v rámci projektu realizované aj podporné aktivity, pričom ich detailný prehľad je v nasledujúcej tabuľke:

|  |  |
| --- | --- |
| Riadenie projektu | Riadenie projektu z pohľadu dodávateľa riešenia predstavuje jeho interné činnosti vedúce k riadnemu dodaniu predmetu zákazky.  Dodávka služieb pre IS bude realizovaná formou projektu v súlade s metodikou, ktorá vychádza z:   * štandardu PRINCE2 * Vyhlášky 78/2020 Úradu podpredsedu vlády pre investície a informatizáciu * Vyhlášky č. 85/2020 Úradu podpredsedu vlády SR pre investície a informatizáciu   Činnosť bude trvať počas celej doby realizácie projektu a pokrýva projektové riadenie, finančné riadenie a monitorovania realizácie v zmysle systému riadenia projektov podľa metodiky Prince2. V rámci tejto aktivity budú najmä tieto činnosti:   * Činnosti projektovej kancelárie * Dodržiavanie a zabezpečovanie kvality   Riadenie dodávok - najmä riadenie administratívneho a organizačného zabezpečenia implementácie IS dodávateľmi, sledovanie plnenia harmonogramu realizácie aktivít projektu, zabezpečovanie dokumentov, riadenie rizík a prípadných zmien v projekte, zabezpečovanie koordinácie projektových činností v rámci všetkých zainteresovaných strán, administratívna podpora projektu, písomná komunikácia, administratívne vedenie projektovej dokumentácie a príprava podkladov pre členov projektového tímu.  Realizácia projektu začne schválením iniciačného dokumentu (PID), ktorý bude vypracovaný dodávateľom.  Pod etapami je potrebné rozumieť jednotlivé časti, ktoré môžu byť realizovateľné samostatne oddelenými vývojovými tímami. |

**Dodržiavanie horizontálnych princípov**

V rámci projektu bude zabezpečené dodržiavanie horizontálnych princípov v súlade so Základným mechanizmus na zabezpečenie dodržiavania Horizontálnych princípov v Programovom období 2021 – 2027 a základných horizontálnych podmienok

1. **Predpokladaný časový rámec**

|  |  |
| --- | --- |
| Dátum vyhlásenia výzvy vo formáte mesiac/rok | 09/2023 |
| Plánovaný štvrťrok podpísania zmluvy o NFP s prijímateľom (ak je to relevantné) | Q3/2023 |
| Plánovaný štvrťrok spustenia realizácie NP | Q4/2023 |
| Predpokladaná doba realizácie NP v mesiacoch | 15 mesiacov |

*Termíny v tabuľke nie sú záväzné.*

1. **Finančný rámec**

|  |  |  |
| --- | --- | --- |
| Fond | Európsky fond regionálneho rozvoja | |
| Celkové oprávnené výdavky NP (v EUR) podľa kategórie regiónu[[15]](#footnote-15) | viac rozvinutý región | 193 612,57 € |
| menej rozvinutý región | 1 254 499,43 € |
| Zdroj EÚ (v EUR) podľa kategórie regiónu[[16]](#footnote-16) | viac rozvinutý región | 77 445,03 € |
| menej rozvinutý región | 1 066 324,52 € |
| Vlastné zdroje prijímateľa[[17]](#footnote-17) (v EUR) podľa kategórie regiónu[[18]](#footnote-18) | viac rozvinutý región | N/A |
| menej rozvinutý región | N/A |

1. **Rozpočet**

*V tejto časti uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok. V prípade, ak príprave projektu predchádza vypracovanie štúdie uskutočniteľnosti, ktorej výsledkom je, okrem iného aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s Príručkou oprávnenosti výdavkov v platnom znení. V prípade infraštruktúrnych projektov, ako aj projektov súvisiacich s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.*

*Uveďte, či bude v národnom projekte využité zjednodušené vykazovanie výdavkov a ak áno, ktorá forma. V prípade využitia paušálnej sadzby ktorej výška je stanovená v nariadení sa spôsob stanovenia sadzby nepožaduje.*

**Indikatívna výška finančných prostriedkov určených na realizáciu národného projektu a ich výstižné zdôvodnenie**

|  |  |  |
| --- | --- | --- |
| **Predpokladané finančné prostriedky na aktivity NP** | **Celkové oprávnené výdavky**  **(v EUR)** | **Plánované vecné vymedzenie** |
| **Hlavné aktivity** | | |
| **Aktivita 1** |  | Jedná sa o implementáciu navrhovaného riešenia, ktoré je popísané v kapitole 9 Aktivity národného projektu |
| 521 Mzdové výdavky | 80 828 € | Jedná sa o interné náklady na zabezpečenie hlavnej aktivity, pričom ide o nevyhnutné výdavky a pozície na zabezpečenie cieľov projektu a ich kalkulácia vychádza z metodiky UCP. Jedná sa o nasledovné pozície:   * Kľúčový používateľ * Dátový špecialista * Vlastník procesov |
| 013 softvér | 1 272 548 € | Jedná sa o externé náklady na zabezpečenie hlavnej aktivity, pričom ide o nevyhnutné výdavky a pozície na zabezpečenie cieľov projektu a ich kalkulácia vychádza z metodiky UCP. |
| **Hlavné aktivity spolu** | 1 353 376 € |  |
| **Podporné aktivity** | | |
| 907 Paušálna sadzba na nepriame výdavky | 94 736 € | Jedná sa o výdavky v zmysle 907 Paušálna sadzba na nepriame výdavky podľa článku 54 písm. a) NSU |
| **Podporné aktivity SPOLU** | 94 736 € |  |
| **CELKOM** | 1 448 112 € |  |

*V prípade zvýšenia celkových oprávnených výdavkov NP (po jeho schválení komisiou pri Monitorovacom výbore pre Program Slovensko 2021 – 2027) o viac ako 15 % (a nejde o prípad, kedy je určenie alokácie výsledkom realizovanej štúdie uskutočniteľnosti), RO/SO predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP.*

1. **Ďalšie informácie o národnom projekte**

*Definuje RO/SO, ak je to relevantné, v nadväznosti na zameranie projektu (napr. v prípade IT projektov odkaz na dokumentáciu projektu dostupnú v Metainformačnom systéme MIRRI* [*https://metais.vicepremier.gov.sk/*](https://metais.vicepremier.gov.sk/)*).*

Projekt je v zmysle vyhlášky 85/2020 uverejnený aj na META IS ako projekt\_2263 - <https://metais.vicepremier.gov.sk/detail/Projekt/671b7271-f486-4022-a263-ec248a214a18/cimaster?tab=basicForm>

1. **Príloha**

****

1. Formulár zámeru NP predstavuje minimálny obsahový štandard, ktorý je poskytovateľ oprávnený dopĺňať a rozširovať na základe svojich potrieb.

   Poskytovateľ je oprávnený predkladať na zasadnutie komisie pri Monitorovacom výbore pre Program Slovensko 2021 – 2027, ktoré sa uskutoční najneskôr do 30.6.2023 zámer NP na odlišnom formulári, v ktorom musia byť zohľadnené požiadavky, vyplývajúce zo zákona č. 121/2022 Z. z. [↑](#footnote-ref-1)
2. Obchodné meno/názov (aj názov sekcie ak je to relevantné), sídlo [↑](#footnote-ref-2)
3. Uveďte, na základe akých kritérií bol partner vybraný, alebo ak boli kritériá zverejnené, uveďte odkaz na internetovú stránku, kde sú dostupné. Ako kritérium pre výber partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o verejnom obstarávaní. [↑](#footnote-ref-3)
4. Zo zoznamu sa vyberie: "áno" v prípade, ak sa celý NP plánuje realizovať výhradne v lokalitách Atlasu rómskych komunít a súčasne bude financovaný z alokácie so špecifickým určením pre marginalizované rómske komunity; "čiastočne" v prípade, ak sa projekt plánuje realizovať/aj realizovať (časť projektu) v lokalite Atlasu rómskych komunít a súčasne bude financovaný z alokácie bez špecifického určenia pre marginalizované rómske komunity; "nie" v prípade, ak projekt sa neplánuje realizovať v lokalite Atlasu rómskych komunít. [↑](#footnote-ref-4)
5. V prípade zámeru NP, ktorý sa plánuje financovať z viacerých cieľov politiky súdržnosti / priorít / špecifických cieľov / opatrení sa vyberú zo zoznamu viaceré položky. [↑](#footnote-ref-5)
6. V prípade Fondu na spravodlivú transformáciu sa vyberie "-" [↑](#footnote-ref-6)
7. V súlade s informačným monitorovacím systémom [↑](#footnote-ref-7)
8. V prípade, ak ide o prijímateľa, ktorý nie je určený v Programe Slovensko 2021 – 2027, alebo ktorého kompetencie nevyplývajú z osobitných predpisov podľa zákona č. 121/2022 Z. z., príslušná komisia pri Monitorovacom výbore pre Program Slovensko 2021 – 2027 schválením zámeru NP schvaľuje aj prijímateľa NP. V opačnom prípade sa prijímateľ NP neposudzuje. [↑](#footnote-ref-8)
9. Nariadenie (EÚ) 2021/1060 [↑](#footnote-ref-9)
10. V prípade, ak je to relevantné, uveďte aj ukončené národné projekty z programového obdobia 2014 – 2020. [↑](#footnote-ref-10)
11. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-11)
12. V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu. [↑](#footnote-ref-12)
13. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-13)
14. Údaj uveďte v mesiacoch, počítaných od začiatku realizácie projektu (napr. 3 – 24), alebo informáciou o realizácii aktivity počas celého projektu, aby bolo zrejmá časová nadväznosť aktivít (ak je to relevantné). [↑](#footnote-ref-14)
15. V prípade Kohézneho fondu vyberte „neaplikuje sa“. [↑](#footnote-ref-15)
16. V prípade Kohézneho fondu vyberte „neaplikuje sa“. [↑](#footnote-ref-16)
17. Uveďte v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027 [↑](#footnote-ref-17)
18. V prípade Kohézneho fondu vyberte „neaplikuje sa“. [↑](#footnote-ref-18)